એક પછી એક હૉરર ફિલ્મોમાં દેખાતી જતી બિપાશા બાસુ અત્યારના સમયની લેડી હેમંત બિરજે કે દીપક પરાશર બની જાય તો નવાઈ નહીં, પરંતુ એનાથી તેની કૃત્રિમ ઍક્ટિંગ ઢંકાઈ જતી નથી. આ ફિલ્મથી ટીવી-સિરિયલોનો જાણીતો ચહેરો કરણસિંહ ગ્રોવર ફિલ્મોમાં પ્રવેશ્યો છે, પરંતુ તેની ઍક્ટિંગ પણ નાયલૉનની ફૅક્ટરીના સિન્થેટિક કાપડ જેટલી જ કૃત્રિમ લાગે છે. આપણા પર થોડી દયા ખાવા માટે ફિલ્મમાં ઝાકિર હુસેન જેવા મજબૂત ઍક્ટરને લીધા છે એટલું સારું છે. એમ તો નીના ગુપ્તા પણ એક જમાના પછી ફિલ્મોમાં દેખાયાં છે, પરંતુ અફસોસ, પ્રજાનાં નાણાંની જેમ તેમનોય સદંતર વેડફાટ થયો છે.